יצחק איתן

יצחק איתן (איציק אייזנמן) (נולד ב-24 במרץ 1952) הוא אלוף במילואים בצה"ל, מפקד פיקוד המרכז בתקופת מבצע חומת מגן. יצחק איתן נולד בשנת 1952. עד לגיוסו לצה"ל גדל בקריית חיים, והוא בוגר תיכון עירוני מקיף קריית חיים. עם גיוסו לצה"ל ביולי 1970 במסגרת גרעין של תנועת הנוער השומר הצעיר התנדב לצנחנים לגדוד הנח"ל המוצנח. בצנחנים עבר מסלול הכשרה כלוחם, ולאחר מכן עבר קורס מ"כים חי"ר וקורס קציני חי"ר, אותו סיים בהצטיינות. עם סיום קורס הקצינים שב איתן לנח"ל ומונה למפקד מחלקה. במלחמת יום הכיפורים היה איתן מפקד פלוגה ב' בגדוד ולחם בראשה בקרב הבלימה מול המתקפה הסורית בדרום רמת הגולן. לאחר שניתנה לו הפקודה לסגת כינס את חייליו בקיבוץ עין גב. על אף שגדוד הנח"ל המוצנח נפגע קשות ואיבד רבים מלוחמיו ומפקדיו, הוא המשיך, בלחץ המג"ד, יורם יאיר, לקחת חלק בלחימה. הגדוד הוטס לסיני, ואיתן ופלוגתו לחמו בחזית המצרית, במסגרת אוגדה 162. איתן הוביל את פלוגתו בלחימה בצדה המערבי של התעלה כנגד הקומנדו המצרי, בקרבות לטיהור החיץ החקלאי, עד לפאתי העיר סואץ. לאחר המלחמה החליף את אריק מורן כמפקד הפלוגה המסייעת של הגדוד. כמו כן השתתף איתן, כקצין המבצעים של חטיבת הצנחנים במבצע אנטבה. בשנים 1976–1979 שירת בסיירת מטכ"ל כמפקד פלגת האימונים וכסגן מפקד היחידה. במלחמת לבנון לחם בביירות ובמהלכה נתמנה למפקד גדוד 450, גדוד קורס המ"כים של חטיבת הצנחנים שמפקדו, סא"ל אורי גייגר, נהרג בקרבות ליד צור. בשנים 1982–1984 שירת בתפקידי פיקוד והדרכה בבית הספר למ"כים ובבה"ד 1. ב-1984 מונה למפקד גדוד 50 של הצנחנים, והוביל אותו בפעילות מבצעית בלבנון וביהודה ושומרון. לאחר שהועלה לדרגת אל"ם מונה למפקד חטיבה 5. בהמשך מונה למפקד חטיבת הנח"ל, ולאחר מכן למפקד בה"ד 1. ב-1994 מונה למפקד עוצבת סיני. בשנים 1995–1997 פיקד על אוגדת עזה, בין היתר בלחימה במהלך מהומות מנהרת הכותל. ב-1997 מונה למפקד אוגדת איו"ש. ביולי 2000 מונה למפקד פיקוד המרכז ופיקד עליו עם פרוץ האינתיפאדה השנייה ובמבצע חומת מגן. לאחר שחרורו מצה"ל ב-2003 כיהן כיושב ראש האגודה למען החייל. לאחר מלחמת לבנון השנייה עמד איתן בראש צוות בדיקה בתחום ה"פיקוד כמנהל מערכה", אשר בחן כיצד פיקוד מרחבי, ובמלחמה הנ"ל פיקוד הצפון, מתמודד עם מלחמה בגזרתו בשנת 2007 פרש מתפקידו. ב-4 בפברואר 2008 הודיעה פרקליטות המדינה לבג"ץ כי איתן יכהן בוועדה לבדיקת קבלת ההחלטות בהריגת בכיר החמאס סלאח שחאדה. ב-2010–2011 שימש כמנכ"ל לגין טובופלסט. בשנת 2015 מונה לרכז צוות חקירה מטכ"לי אודות אירועים חריגים" במבצע צוק איתן, אותו ריכז קודם לכן האלוף נעם תיבון. בהמשך שימש איתן כיועץ לחברות בתחום הניהול והארגון וניהל משק חקלאי של גידול זיתים ובננות במושב כרם מהר"ל שבו הוא מתגורר. איתן בעל תואר ראשון בכלכלה ומנהל עסקים מאוניברסיטת חיפה ובוגר המכללה לביטחון באנגליה. עמוס הראל ואבי יששכרוף, "המלחמה השביעית", הוצאת ידיעות אחרונות, 2004. עפר שלח ורביב דרוקר, "בומרנג", הוצאת כתר, 2005. גל הירש, "סיפור מלחמה סיפור אהבה", הוצאת ידיעות אחרונות, 2009. אלישיב שמשי, "בהם יותר מכול – על סוד ההצלחה של צה"ל", משרד הביטחון – ההוצאה לאור, 2005, פרק שביעי: האדומים מנקים את השטח הירוק, עמודים 93 - 106 יצחק איתן, התפיסה המערכתית בעימות המוגבל מול הפלסטינים, הרצאה מוקלטת בערוץ האקדמי של אוניברסיטת חיפה, 31 במאי 2007 פרופיל, באתר News1 מחלקה ראשונה זיו קריסטל, ‏"מה זה שנור? תפקידנו להתרים כספים לרווחת החיילים", באתר גלובס, 12 בדצמבר 2005 פליקס פריש ועלי ואקד, אלוף פיקוד מרכז: בשטחים מתנהלת מלחמה של ממש, באתר ynet, 21 בפברואר 2002 ארצי חלפון, האלוף במיל' סמיה: איימתי להתפטר בגלל מדחת יוסף, באתר ynet, 3 בינואר 2004 דליה שחורי, הוויכוח על הסרבנות מגיע לצמרת צה"ל, באתר הארץ, 6 בפברואר 2002 אלי אשכנזי, עמי אילון, איציק איתן ורם שמואלי גייסו את התנשמות למאבק על הגידולים, באתר הארץ, 14 באוקטובר 2009 מאת עמוס הראל, האלוף יצחק איתן פורש מצה"ל, באתר הארץ, 5 בפברואר 2003 חנן גרינברג, יצחק איתן: פורש מהאגודה למען החייל, באתר ynet, 19 באוקטובר 2006 יצחק איתן סער רווה ורון גור, ‏תהליך תכנון אסטרטגי במערכת צבאית מבצעית, מערכות גיליון 380–381, ‏ דצמבר 2001, עמודים 46-53. עיתון במחנה, האם הבסנו את הטרור הפלסטיני?, באתר צה"ל (דרך ארכיון האינטרנט), 1 באפריל 2012 אביחי בקר, "מי זה בכלל יצחק איתן", הארץ, ‏ 17.11.2000, כפי שהועלה באתר "פרש". אביחי בקר, "מי זה בכלל יצחק איתן", הארץ, ‏ 17.11.2000, כפי שהועלה באתר "פרש". עמוס הראל, בדרך לאיסמעיליה החליט סמל המחלקה יעלון לחזור לגדוד 50, באתר הארץ, 3 באוקטובר 2003 אלישיב שמשי, "בהם יותר מכול – על סוד ההצלחה של צה"ל", משרד הביטחון – ההוצאה לאור, 2005, פרק שביעי: האדומים מנקים את השטח הירוק, עמודים 93 - 106 איתן הבר, ישעיהו בן-פורת, זאב שיף, מבצע אנטבה, טיסה 139, תל אביב, 1991, עמוד 389. עמוס הראל, ככל שהתקרבו החיילים למתחם של ערפאת גברה ההתנגדות, באתר הארץ, 31 במרץ 2002 עמוס הראל, הקצינים בחמ"ל צפו חסרי אונים בקרב: "מי שהרים ראש נורה", באתר הארץ, 10 באפריל 2002 חנן גרינברג, יצחק איתן: פורש מהאגודה למען החייל, באתר ynet, 19 באוקטובר 2006. מבזק, יו"ר האגודה למען החייל, אלוף (מיל') יצחק איתן, פורש, באתר ערוץ 7, 19 באוקטובר 2006. יובל יועז, 3 בעלי רקע ביטחוני יבדקו הרג שחאדה, באתר הארץ, 5 בפברואר 2008. אסף גלעד, ינאי חוזר לקיבוץ: רכש 50% ממפעל לגין טובופלסט, באתר כלכליסט, 7 בספטמבר 2010 עמוס הראל, האלוף (מיל') יצחק איתן ימונה לחקור "אירועים חריגים" בצוק איתן, באתר הארץ, 29 בינואר 2015. מפקדים לוקחים אחריות על סביבתם, פירוט חברי ועדת השיפוט למיזמים לשנת 2017, עמ' 9.